PMIndiaData/PMIndiaSum huggingface dataset:
প্রধান মন্ত্রীনা দিসেম্বর ৩দা ইনফিনিতী ফোরম হৌদোক্লগনি

প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা ২০২১গী দিসেম্বর ৩গী অয়ুক পুং ১০ তাবা মতমদা ফিনতেককী মতাংদা ৱাখল লৈবা লিদরশিপ ফোরম অমা ওইরিবা ইনফিনিতী ফোরম হৌদোক্লগনি৷ ২০২১গী দিসেম্বর ৩ অমসুং ৪দা গিফত সিতী অমসুং ব্লুমবর্গকা খুৎশম্নদুনা ভারত সরকারগী মীৎয়েং মখাদা ইন্তরনেস্নেল ফাইনান্স সর্বিসেস সেন্তর্স ওথোরিতী(আই.এফ.এস.সি.এ.)না থৌরম অসি শিল্লিবনি৷ ফোরম অসিগী অহানবা ইদিসনদা ইন্দোনেসিয়া, খা-অফ্রিকা অমসুং য়ু.কে.না পার্তনর লৈবাকশিং ওইরি৷ পাক-চাওনা ইনক্লুসিব গোর্থ লাকহন্নবা অমদি মীওইবা জাতিগীদমক থবক তৌনবগীদমক ফিনতেক ইন্দস্ত্রীনা মতৌ করম্না তেক্নোলোজী অমসুং ইন্নোবেসন শিজিন্নবগে হায়বা অসি খন্ন-নৈননবা অমদি এক্সনেবল ইনসাইতকা লোইননা থোক্লক্নবা ইনফিনিতী ফোরম্না মালেমগী লিদিং মাইন্দশিংবু অমতা ওইনা পোলিসী. বিজিনেস অমসুং তেক্নোলোজীদা পুরক্লগনি৷ ফিনতেক বিয়োন্দ বাউন্দরীস, ফাইনান্সিয়েল ইনক্লুসিবনেস প্রমোত তৌনবা গ্লোবেল স্তেক্কী দেবেলপমেন্তদা সরকারশিং অমসুং বিজিনেসনা জিওগ্রাফিকেল বাউন্দরীশিংগী ৱাংমদা মীৎয়েং থমদুনা; সস্তেনেবল দিবেলপমেন্ত পুরক্নবা থোক্লক্লিবা এরিয়াশিং খুদম ওইনা স্পেসতেক, গ্রীনতেক অমসুং এগ্রীতেককুম্বদা পুনশিন্দুনা ফিনতেক বিয়োন্দ ফাইনান্স থম্বা; মতৌ করম্না ক্বান্তম কম্প্যুতিংনা মতুং তারকপদা ফিনতেক ইন্দস্ত্রীদা শাফু পীবা য়াবগে অমদি অনৌবা খুদোংচাবশিং ফংহন্নবা ফিনতেক বিয়োন্দ নেক্স থম্বা য়াওনা তোঙান তোঙানবা সবথীমশিংগা লোইননা ফোরমগী এজেন্দা অসিনা 'বিয়োন্দ'গী থীমদা মীৎয়েং থম্লগনি৷ ফোরম অসিদা লৈবাক ৭০ হেনবদগী লাকপা মীওইশিংনা শরুক য়াগনি৷ ফোরম অসিগী মরু ওইবা স্পিকরশিং অদুদি মালেসিয়াগী ফাইনান্স মন্ত্রী তেঙ্গকু শ্রী জাফ্রুল অজিজ, ইন্দোনেসিয়াগী ফাইনান্স মন্ত্রী শ্রীমতি শ্রী মুলয়ানি ইন্দ্রৱতি, ক্রেতিব ইকোনোমী ইন্দোনেসিয়াগী মন্ত্রী শ্রী সন্দিয়াগা এস উনো, রিলাইন্স ইন্দস্ত্রীসকী চিয়রমেন অমসুং এম.দি. শ্রী মুকেশ অম্বানি, সোফত বেঙ্ক গ্রুপ কোর্পকী চিয়রমেন অমসুং সি.ই.ও. শ্রী মাসায়োশি সন, আই.বি.এম. কোর্পোরেসনগী চিয়রমেন অমসুং সি.ই.ও. শ্রী আর্বিন্দ কৃষ্ণ, কোতাক মহিন্দ্র বেঙ্ক লিমিতেদকী এম.দি. অমসুং সি.ই.ও. শ্রী উদে কোতাক, অমসুং অতোপ্পা মীওইশিংনি৷ মসিগী চহিগী ওইবা ফোরম অসিদা নিতি আয়োগ, ইনবেস্ত ইন্দিয়া, এফ.আই.সি.সি.আই. অমসুং এন.এ.এস.এস.সি.ও.এম.না মরু ওইবা পার্তনরশিংগী মনুংদা খরনি৷ আই.এফ.এস.সি.এ. ইন্তরনেস্নেল ফাইনান্সিয়েল সর্ভিসেস সেন্তর্স ওথোরিতী এক্ত, ২০১৯গী মখাদা গুজরাতকী গান্ধীনগরগী গিফত সিতীদা হেদক্বাতর ওইদুনা ইন্তরনেস্নেল ফাইনান্সিয়েল সর্ভিসেস সেন্তর্স ওথোরিতী(আই.এফ.এস.সি.এ.) লিংখৎখি৷ মসিনা ভারতকী ইন্তরনেস্নেল ফাইনান্সিয়েল সর্ভিসেস সেন্তর(আই.এফ.এস.সি.)দা ফাইনান্সিয়েল প্রদক্তশিং, ফাইনান্সিয়েল সর্ভিসশিং অমসুং ফাইনান্সিয়েল ইন্সতিত্যুসনশিং শেমগৎনবা অমদি রিগুলেত তৌনবগীদমক য়ুনিফাইদ ওথোরিতী অমা ওইনা মথৌ তৌই৷ হৌজিক হৌজিক্কী ওইনা, ভারত্তা গিফত আই.এফ.এস.সি. অসিনা অহানবা ইন্তরনেস্নেল ফাইনান্সিয়েল সর্ভিসেস সেন্তরনি৷
জুন ২৬ ইরাই নুমিৎতা প্রধান মন্ত্রীনা ‘আত্ম নির্ভর উত্তর প্রদেশ রোজগার অভিয়ান’ হৌদোক্কনি

কোবিদ-১৯ লাইচৎনা শিন্মীশিং অমসুং মরুওইনা অতোপ্পা রাজ্যশিংদগী ময়ুমদা হল্লক্লবা শিন্মীশিংদা অচৌবা চৈথেং অমা পীরে। মশিং য়াম্লবা শিন্মী কয়া মখোয়গী রাজ্যশিংদা হল্লকখ্রে। কোবিদ-১৯ লাকশিন্নবগী অৱাবা অসিগী মথক্তা অতোপ্পা রাজ্যশিংদগী ময়ুমদা হল্লক্লবা শিন্মীশিং অমসুং খুঙ্গংগী শিন্মীশিংদা তঙাইফদবশিং অমসুং হিংনবা লম্বী পীনবা হোৎনবদা অমুক্কা হেন্না অৱাবা ওইহল্লে। তোঙান-তোঙানবা হিরমশিং ফগৎহন্নবা ভারত সরকারনা আত্ম নির্ভর ভারত অভিয়ান পেকেজ লাউথোক্লে। লৈবাক অসিগী চাউখৎত্রিবা মফমশিংদা মচাক-মথুমশিং শেমগৎপগা লোয়ননা থবক ফংহন্নবা ২০২০গী জুন ২০দা গরীব কল্যান রোজগার অভিয়ান হৌদোকখি। উত্তর প্রদেশতা চাউরাক্না অতোপ্পা রাজ্যশিংদগী শিন্মীশিং লাখ ৩০ হল্লকখি। উত্তর প্রদেশকী জিলা ৩১দা অতোপ্পা রাজ্যশিংদগী ময়ুমদা হল্লক্লবা শিন্মী ২৫,০০০ হেন্না লৈরি। মসিগী মনুংদা এস্পিরেসনেল দিস্ত্রিক্ত ৫ য়াওরি। ভারত সরকারগী মখাদা উত্তর প্রদেশ সরকারনা ‘আত্ম নির্ভর উত্তর প্রদেশ রোজগার অভিয়ান’কৌবা অখন্নবা থৌরম অমা পায়খৎলে অমসুং মসিদা রাজ্য সরকারনা ইন্দস্ত্রী অমসুং অতোপ্পা লুপশিংগা পুন্না থবক তৌমিন্নগনি। মসিগী অভিয়ান অসিনা থবক পীনবা, মফম অদুদা ওন্ত্রপ্রিনরসিপ য়োকখৎনবা অমসুং থবক পীনবা ইন্দস্ত্রীগী এসোসিএসনশিং অমসুং অতোপ্পা লুপশিংগী থবক তৌমিন্ননবা পান্দম থম্লি। উত্তর প্রদেশকী মুখ্য মন্ত্রী য়াওনা ভিদিও কনফরেন্সকী খুৎথাংদা ২০২০গী জুন ২৬গী অয়ুক পুং ১১দা প্রধান মন্ত্রীনা অভিয়ান অসি হৌদোক্কনি। উত্তর প্রদেশকী মরী লৈনবা মন্ত্রীশিংসু হৌদোকপগী থৌরম অদুদা শরুক য়াগনি। উত্তর প্রদেশকী জিলা ৬কী খুঞ্জাশিংগা প্রধান মন্ত্রীগা ৱারী শানগনি। কোবিদ-১৯ লাইচৎ শন্দোরকপা অসিদা থাপ্না লৈনবগী কাংলোনশিং ইন্দুনা, কম্মন সর্বিস সেন্তরশিং অমসুং কৃশি বিজ্ঞান কেন্দ্রশিংগী খুৎথাংদা উত্তর প্রদেশকী জিলা খুদিংমক্কী মনুংদা লৈবা খুঙ্গংশিং থৌরম অসি শরুক য়াগনি।
প্রধান মন্ত্রী হয়েং ইস্কোন, নই দিল্লীদা গীতা অরাধনা মহোৎসবতা শরুক য়াগনি

প্রধান মন্ত্রী শ্রী নরেন্দ্র মোদী হয়েং ২০১৯গী ফেব্রুৱরী ২৬তা নই দিল্লীগী ইস্ত ওফ কৈলাশতা লৈরিবা ইস্কোন-গ্লোরী ওফ ইন্দিয়া কলচরেল সেন্তরদা গীতা অরাধনা মহোৎসবতা শরুক য়াগনি। থৌরম অদুদা প্রধান মন্ত্রীনা মালেম পুম্বদা লৈরিবা ইস্কোন ভক্তশিংনা শেম শারবা ভগৱৎ গীতা মায়খুম হাংদোক্কনি। মীতর ২.৮ শাংবা অমসুং কিলোগ্রাম ৮০০ লুম্বা অসিগুম্বা মখলগী ভগৱৎ গীতা অসি মালেমদা অমা খক্তনি। মসিদা কমেন্তরী য়াওনা ভগৱৎ গীতাগী শৈরেংশিং য়াওরি। প্রধান মন্ত্রীনা ভগৱৎ গীতা অসি ওফিসিয়েল ওইনা হাংদোকপগী খুদম ওইনবা লমায় অমা হাংদোক্কনি। প্রধান মন্ত্রীনা মীয়াম তিনবা মীফমদসু ৱা ঙাংগনি।
মহাক্কী থাইলেন্দ খোঙচৎকী মমাংদা পীখিবা প্রধান মন্ত্রীগী খোংশাল ৱারোল

মখাগী অসি মহাক্কী থাইলেন্দ খোঙচৎকী মমাংদা পীখিবা প্রধান মন্ত্রীগী খোংশাল ৱারোলনি। “নবেম্বর ৩দা ১৬শুবা অসিয়ান-ইন্দিয়া সমিৎ অমসুং ১৪শুবা ইস্ত এসিয়া সমিৎ অমসুং নবেম্বর ৪দা রিজনেল কমপ্রেহেন্সিপ ইকনোমিক পার্তনরশিপ এগ্রিমেন্তগী ৩শুবা লৈবাকশিংগী সমিৎ মীফমশিং শরুক য়ানবা ঐ হয়েং বেঙ্কোক্তা চৎলগনি। খোঙচৎ মনুংদা,ঐনা বেঙ্কোক্তা মালেমগী লুচিংবা কয়াগা নাকল অনিগী ওইবা মীফমশিং পাংথোক্কনি। অসিয়ানগা মরী লৈনবা সমিৎশিং অসি ঐখোয়গী দিপ্লোমেতিক্কী থাদোক্নবা য়াদ্রবা শরুক অমনি অমসুং ঐখোয়গী এক্ত ইস্ত পোলিসিগী মরুওইবা মচাক অমনি। লম্বী-থোং, কেপাসিতি শেমগৎপা, ললোন-ইতিক অমসুং কলচরদা য়ুম্বীশিং ওইদুনা ঐখোয়গা অসিয়ানগা লৈনবা মরী শাগৎপনি। ঐখোয়গী গনতন্ত্র দিৱস নুমিৎতা অসিয়ানগী লৈবাক ১০গী লুচিংবশিং চীফ গেস্তশিং ওইদুনা নই দিল্লীদা অসিয়ানগী কম্মেমোরেতিপ সমিৎ অমা পাংথোক্তুনা ঐখোয়না ২০১৮গী জনুৱারিদা অসিয়ানগা পুন্না থবক তৌরকপগী ২৫শুবা থৌরম পাংথোকখি। ঐখোয়গা অসিয়ানগা লৈনরিবা মরীশিং ঐনা অমুক হন্না য়েংশিনগনি অমসুং মরীশিং কনখৎহন্নবা থৌরাংশিং য়েংশিনগনি। লমদম অসিগী ওইনা মতেং পীনবদা ইস্ত এসিয়া সমিৎ অসি ঙসিদি মাংজিল থাবা অমা ওইরে। সমিৎ অসিগী এজেন্দাদা ঐখোয়না লমদম অসিগী অমসুং মালেমগী ৱাথোকশিং অমুক হন্না খন্নগনি অমসুং ঐখোয়গী হৌজিক পায়খৎলিবা থবকশিং অমসুং প্রোজেকশিং য়েংশিনগনি। ঐনা ইন্দো-পেসিফিক স্ত্রাতেজিসু মীৎয়েং থমগনি, মসিদা অসিয়ানগী লৈবাকশিং পুনশিনবদা ঐ হরাওগনি। রিজনেল কমপ্রেহেন্সিপ ইকনোমিক পার্তনরশিপ সমিৎতা, ঐখোয়না মসিগী খুমাং চাউশিনবা অসি য়েংশিনগনি। ললোন-ইতিক, সর্বিস, ইনভেস্তমেন্ত য়াওনা ভারতনা পাম্বা হিরমশিং মীফম মনুংদা খন্নবা য়াওহন্নবা ঐখোয়না খন্নগনি। ঐগী খোঙচৎ অসিদা য়াওরিবা অতৈ মরুওইবশিংগী মনুংদা নবেম্বর ৪দা অসিয়ানগী চেয়রমেন ওইরিবা থাইলেন্দগী প্রধান মন্ত্রীনা শীনবা অখন্নবা চাক্লেন অমা শরুক য়াবা য়াওরি। নবেম্বর ২দা ভারতমচাশিংনা শীনবা ওকপগী থৌরম অমা ঐ শরুক য়াগনি। থাইলেন্দা ভারত্তগী হৌখিবা মীওইশিংনা শিংথাবা য়ানা মতেং পাংলি অমসুং ভারত অমসুং থাইলেন্দগী মরীদা মরুওইবা অমা ওইরি”।
পি.এম.না এরো ইন্দিয়া অসি চুংশিন্ননবগী অফবা ফমপাক অমনি ফোঙদোকখ্রে

প্রধান মন্ত্রী শ্রী নরেন্দ্র মোদীনা হায় ভারতনা দিফেন্স অমসুং এরোস্পেসতা লোইবা নাইদ্রবা মতিক-ময়াই পুথোক্লি। এরো ইন্দিবা অসি লমশিং অসিদা চুংশিন্নবগী অফবা ফমপাক অমনি। ত্বীৎ অমদা প্রধান মন্ত্রীনা হায়, "ভারতনা দিফেন্স অমসুং এরোস্পেসতা লোইবা নাইদ্রবা মতিক-ময়াই পুথোক্লি। এরো ইন্দিবা অসি লমশিং অসিদা চুংশিন্নবগী অফবা ফমপাক অমনি। আত্মানির্ভর ওইহন্নবা ঐখোয়না হোৎনরিবা অসিদা মপাঙ্গল হাপকৎকদবা কান্নরবা রিফোর্মশিং ভারত সরকারনা সেক্তরশিং অসিদা পুরকখ্রে".
প্রধান মন্ত্রীগা ইন্দোনেসিয়াগী বালিদা লৈবা ভারতকী কম্ম্যুনিতী অমসুং মরুপশিংগা উন্নদুনা ৱারী শান্নখ্রে

প্রধান মন্ত্রী, শ্রী নরেন্দ্র মোদীনা ইন্দোনেসিয়াগী বালিদা লৈবা ভারতকী দাইস্পোরাগী মেম্বর ৮০০ হেনবা অমসুং ভারতকী মরুপশিংগা নবেম্বর ১৫, ২০২২দা উন্নখিবগা লোয়ননা মহাক্কী ৱারোলসু মীয়াম মাঙদা থমখ্রে। য়াম্লবা মীয়ামশিং অসি ইন্দোনেসিয়া শিনবা থুংবদগী লাকখিবনি। প্রধান মন্ত্রীনা মহাক্কী ৱারোলদা ভারত অমসুং ইন্দোনেসিয়াগী মরক্তা লৈনরিবা নাত অমসুং সিভিলাইজেসনগী নক্নবা মরীদা মিৎয়েং চঙখি। মহাক্না লৈবাক অনিগী মরক্তা চত্থদুনা লাক্লিবা লল্লোন ইতিক অমসুং লৈনরিবা নাৎকী মরী তাক্নবা চহি কয়াদগী চৎনবী অমা ওইরক্লিবা ‘বালি জত্রা’বু খুদম ওইনা পীখি। তোঙানবা সেক্তরশিংদা ভারত অমসুং ইন্দোনেসিয়াগী মান্নবা মতৌবুসু মহাক্না তাকখি। কম্ম্যুনিতী মেম্বরশিংনা হৌজিক্না মখোয়গী মমা লৈবাক ওইরবা মীরম লৈবাক অসিদা কন্না হোৎনদুনা ভারতকী মিংচৎ ঙাকপা অমসুং থাক ৱাংনা থম্বগীদমক্তা প্রধান মন্ত্রীনা মখোয়বু থাগৎখি। ভারত-ইন্দোনেসিয়া মরীগী ফিভম হেন্না ফগৎলক্লিবা অমসুং মরী অসিবু হেন্না চেৎশিনহনবদা ভারতকী কম্ম্যুনিতীনা থৌদাং য়াবগী মতাংদসু প্রধান মন্ত্রীনা পনখি। প্রধান মন্ত্রীনা ভারতকী শাহৌ লৌবগী ৱারী, মায় পাকপা অমসুং দিজিতেল তেক্নোলোজী, ফাইনান্স, হকশেল, তেলিকোম অমসুং স্পেসকুম্বা লমদা খোঙজেল য়াঙনা চাউখৎলক্লিবা অসিগী মতাংদা মিৎয়েং চঙখি। চাউখৎ-থৌরাংগীদমক্তা ভারতনা থৌরাং য়াৎলিবসিদা রাজনিতী অমসুং শেন্মিৎলোনগী লমদা লৈরিবা মালেমগী অপাম্বা অমসুং মালেমগী অফবা পাংথোকপগী ইথিল শাগোন্নরিবা মরোমদোম লেপচবা ভারতকী মঙলান্সু মনুং চল্লি হায়না মহাক্না ফোংদোকখি। প্রধান মন্ত্রীনা কম্ম্যুনিতী মেম্বর অমসুং ভারতকী মরুপশিংবু ইং ২০২৩গী জনুৱারী ৮দগী ১০ ফাওবদা মধ্য প্রদেশকী ইন্দোর্দা চত্থগদবা মথংগী প্রবাসি ভারতীয় দিবস কনভেন্সন অমসুং মসিদগী মতম খরগী মতুংদা গুজরাত্তা পাংথোক্কদবা তেলঙ্গাগী কুহ্মৈদা লাক্তুনা শরুক য়ানবা পাউজেল পীখি।
প্রধান মন্ত্রীনা চন্দ্রয়ান ২গী অরোইবা কুমথরকপা য়েংগনি

চন্দ্রয়ান ২না ২০১৯গী সেপ্তেম্বর ৭তা লুনর সাউথ পোলদা অরোইবা কুমথগদৌরিবা অদু য়েংননবা প্রধান মন্ত্রী শ্রী নরেন্দ্র মোদী বেঙ্গলোরদা লৈরিবা ইসরোগী হেদক্বাতরদা চৎকনি। থৌরম অদুদা মহাক্না ভারত পুম্বদা লৈরিবা ক্লাস ৮দগী ১০ ফাওবগী মহৈরোইশিংগীদমক পাংথোকখিবা স্পেস ক্বিজদা মনা ফংলবশিংগসু ৱারী শানগনি। সাইন্স অমসুং মসিগী এচিবমেন্তশিগী মগুন খঙবা প্রধান মন্ত্রী অমা ওইনা, শ্রী মোদীগী ইসরো খোংচৎনা ইন্দিয়ন স্পেস সাইন্তিস্তশিংগী পুক্নিংদা ইনোৎ অমা পীরগনি অমদি নহাশিংদা ইনোভেতিব অমা দিবেলপ তৌনবা পুক্নিং থৌগৎলগনি। চন্দ্রয়ান ২ মিসন্দা মহাক্কী ওইবা পুক্নিং চংবা অদু উৎলদুনা শ্রী মোদীনা মসিবু “থমোয়দা ইন্দিয়ন, স্পিরিৎতা ইন্দিয়ন! ভারত মচা খুদিংবু থোইদোক হেন্দোক্না হরাওহনগদবা মপুংফাবা ইন্দিজেনস মিসন অমনি” হায়না ফোংদোকখি। ইসরোগী ৱারোল অমদা হায়রি “লেন্দর বিক্রম অসি ২০১৯গী সেপ্তেম্বর ৭কী ইন্দিয়ন স্তেন্দর্দ তাইমদা পুং ০১০০দগী ০২০০ ফাওবগী মনুংদা কুমথনবা মতম লেপলে, তুংদা লেন্দর অদু ইন্দিয়ন স্তেন্দর্দ তাইমদা পুং ০১৩০দগী ০২৩০ ফাওবগী মনুংদা মখা য়ৌগনি।” https://www.facebook.com/pibindia অমসুং https://twitter.com/PIB_India দা চন্দ্রয়ান ২গী অরোইবা কুমথবা অদু লাইব স্ত্রিম তৌগনি।
পি.এম.না লোক সভা স্পিকর শ্রী ওম বির্লাবু মহাক্কী মপোক নুমিৎতা হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা লোক সভা স্পিকর শ্রী ওম বির্লা জীবু মহাক্কী মপোক নুমিৎতা হরাও-তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়খি; “লোক সভা স্পিকর শ্রী ওম বির্লাবু মহাক্কী মপোক নুমিৎতা হরাও-তয়াম্বা ফোংদোকচরি। মহাক্কী পার্লিয়ামেন্তগী প্রোসেদ্যুরদা লৈবা লৌশিং অমসুং মহাক্না প্রোসিদিংদা চৎথবা মওংশিং ইকাই খুম্নৈ। মহাক্না পার্লিয়ামেন্তরীগী খন্ন-নৈনবদা পুক্নিং চংনা হোৎনৈ। মহাক্কী পুন্সি নুংশাংনবগীদমক্তা থৌনিজরি”।
ভুতানগী প্রধান মন্ত্রীগা লোয়ননা প্রধান মন্ত্রী মোদীগী মীফম

ভুতানগী প্রধান মন্ত্রী দা. লোতে শেরিংনা ২০১৯গী মে ৩০দা নই দিল্লীদা প্রধান মন্ত্রী শ্রী নরেন্দ্র মোদীনা ৱাশক লৌবগী থৌরমদা মগুন হেঙ্গৎহনখ্রে। ঙসি পাংথোকখিবা লৈবাক অনিগী ওইবা মীফমদা প্রধান মন্ত্রী দা. লোতে শেরিংনা প্রধান মন্ত্রী মোদীবু হন্দক্তা পাংথোকখিবা ভারতকী মীখলদা চাউনা মায় পাক্তুনা অমুক হন্না ওফিস পায়রকপদা নুংঙাইবা ফোংদোকখি। মহাক্না প্রধান মন্ত্রী অমসুং ভারতকী মীয়ামদা ভুতানগী নিংথৌ অমসুং ভুতানগী মীয়ামগী য়াইফ-পাওজেলসু পাওদমখি। প্রধান মন্ত্রী দা. শেরিংনা হায়খি মদুদি মহাক্না প্রধান মন্ত্রী মোদী অমসুং ভারত সরকারগা লোয়ননা নক্ননা থবক তৌনবা মিৎয়েং থম্লি। মসিগা মরী লৈননা মহাক্না প্রধান মন্ত্রী মোদীবু অথুবা মতমদা ভুতানদা লাক্নবা তৌখিবা বার্তন অদু অমুক হন্না নীংশিংখি। প্রধান মন্ত্রী মোদীনা ভুতানগী প্রধান মন্ত্রীবু ৱাশক লৌবগী থৌরমদা শরুক য়াবীবা অমদি মহাক্কী য়াইফ-পাওজেলগীদমক থাগৎপা ফোংদোকখি। ভারতনা ভুতানগা লোয়ননা হাইদ্রো-পাৱর সেক্তরদা তেংবাং পীনবা য়াওনা মসিগী দিবেলপমেন্ত পার্তনরশিপ্পু লুম্না লৌই হায়না মহাক্না ফোংদোকখি। প্রধান মন্ত্রী মোদীনা ভুতান্দা লাক্নবা বার্তন অদু তরাম্না ওকখি।
ভারত্তা গ্লোবেল ইন্তরপ্রিনরশিপ সম্মিত ২০১৭ (জিইএস-২০১৭) পুন্না হোস্ত ওইমিন্নবগী ভারত অমসুং য়ুএসএগী মরক্তা এমওয়ু মন্ত্রীমন্দলনা য়াখ্রে

ভারত্তা গ্লোবেল ইন্তরপ্রিনরশিপ সম্মিত ২০১৭ (জিইএস–২০১৭) পুন্না হোস্ত ওইমিন্নবগী ভারত অমসুং য়ুএসএগী মরক্তা এমওয়ু মন্ত্রীমন্দলনা য়াখ্রে ভারত্তা গ্লোবেল ইন্তরপ্রিনরশিপ সম্মিত ২০১৭ (জিইএস) পুন্না হোস্ত ওইমিন্নবগী ভারত অমসুং য়ুএসএগী মরক্তা খুৎয়েক পিনখিবা মেমোরেন্দম ওফ অন্দর্সতেন্দিং (এমওয়ু) অদুগীদমক প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মসিগী ওইবা এক্স–পোস্ত ফেক্তো এপ্রুবেল পিখ্রে । মীফম অসি অপনবা য়াওদনা পাংথোক্নবগীদমক্তা পার্তিশিংগী মরক্তা লোজিস্তিক অমসুং পাংথোক্লিবা মফমগা মরি লৈনবা মথৌতাবশিং এমওয়ু অসিগা য়াওরি । জিইএস-২০১৭ অসিনা ইন্তরপ্রিনরশিং অমসুং ইভেস্তরশিংদা গ্লোবেল ইন্দস্ত্রী লিদরশিং উন্নবগী, নেতৱার্কিং সেসনশিং, পিৎচিং কম্পিতিসনশিং, স্ত্রেতেজিক ৱার্কসোপশিং অমসুং অনৌবা কোল্লাবোরেসন ফোর্গ তৌবগী সেক্তর-স্পেসিফিক প্রোগ্রামশিংগী খ্বাইদগী ফবা খুদোংচাবা অদু ফংহল্লে । মীফম অদুনা নহাওইরিবা ইন্তরপ্রিনরশিং অখন্ননা নুপী ইন্তরপ্রিনরশিং অমসুং মতম শাংনা থবক তৌরবা মর্জিনেলাইজ গ্রুপশিংদা শেলথুমগী ওইবা খুদোংচাবশিং হেঙ্গৎহন্নবা ফোরম অমা ফংহল্লে । য়ুমফম জিইএস-২০১৭ অসি হাইদ্রবাদতা ইং ২০১৭ কী নবেম্বর ২৮ দগী ৩০ ফাওবা পাংথোকখি । মসিদা এমএনসিশিংগী সিইওশিং, পোলিসি মেকরশিং অমসুং সরকারগী অধিকারিশিংগী মথক্তা লৈবাক ১৫০ দগী রেজিস্তার তৌরবা দেলিগেৎ ১৫০০ হেনবনা শরুক য়াখি । ইং ২০১৭ তা ভারত্তা জিইএসকী নিপালশুবা এদিসন হোস্ত তৌনবা ৱারেপ অসি জোইন্ত দিক্লারেসনগী মখাদা ইং ২০১৬ কী জুন ৭ তা প্রধানমন্ত্রী শ্রী নরেন্দ্র মোদী অমসুং মতমদুগী য়ুএসকী রাষ্ট্রপতি বারাক ওবামা অনি উন্নখিবা অদুদা লৌখিবনি । মসিবু প্রধানমন্ত্রীনা ইং ২০১৭ কী জুন ২৫ দগী ২৭ ফাওবা চৎখিবা মহাক্কী অমেরিকা খোংচৎ অদুদা নৌহৌনা নিংশিংখি অমসুং য়ুএস প্রসিদেন্তকী এদভাইজর মিসেজ ইভানকা ত্রম্পপু ভারত্তা পাংথোক্কদৌরিবা জিইএসতা য়ুএস দেলিগেসনবু লুচিংদুনা লাকপিনবা বার্তন তৌরমখি । জিইএস অসি ইন্তরপ্রিনরশিংবু ইমর্জ তৌনবা প্রি-ইমিনেন্ত ফোরম অমনি । মীফম অসিনা গ্লোবেল ইন্দস্ত্রী লুচিংবশিং, ইন্তরনেস্নেল ইন্তরপ্রিনর্সকী নেতৱার্কিং, ইন্নোবেতরশিং, ইনভেস্তরশিংগা লোইননা উন্নবগী খুদোংচাবা অমা ফংহনখি । মীফম অদুনা নহাওইরিবা ইন্তরপ্রিনরশিং অখন্ননা নুপী ইন্তরপ্রিনরশিং অমসুং মতম শাংনা থবক তৌরবা মর্জিনেলাইজ গ্রুপশিংদা শেলথুমগী ওইবা খুদোংচাবশিং হেঙ্গৎহন্নবা ফোরম অমা ফংহল্লে ।
স্বামি বিবেকানন্দাগী চিকাগো এদ্রেসকী ১২৫ শুবা এনিভর্সরি অমসুং পন্দিত দীনদয়াল উপাধ্যাগী সেন্তিনরি সেলেব্রেসনগী থৌরমদা প্রধানমন্ত্রীনা ছাত্রশিংগী কনভেন্সনদা ৱা ঙাংগনি

প্রধানমন্ত্রী শ্রী নরেন্দ্র মোদীনা ২০১৭কী সেপ্তেম্বর ১১দা স্বামি বিবেকানন্দাগী চিকাগো এদ্রেসকী ১২৫ শুবা এনিভর্সরি অমসুং পন্দিত দীনদয়াল উপাধ্যাগী সেন্তিনরি সেলেব্রেসনগী থৌরমদা ‘য়ং ইন্দিয়া, ন্যু ইন্দিয়া’গী থিমদা ছাত্রশিংগী কনভেন্সনদা ৱা ঙাংগনি । প্রধানমন্ত্রীনা মহাক্কী ত্বিত একাউন্ততা হায়খি: “ছাত্রশিংগী গেদরিংদা হয়েং ‘য়ং ইন্দিয়া, ন্যু ইন্দিয়া’গী থিমদা ৱা ঙাংনবা ঐহাক শেম শাদুনা লৈরে । ছাত্রশিংগী কনভেন্সন অসি স্বামি বিবেকানন্দানা চিকাগোদা ১৮৯৩দা মহাক্কী পুৱারি ওইরবা ৱা ঙংখিবা নুমীৎ সেপ্তেম্বর ১১দা পাংথোক্কনি । চহি অসিদা, স্বামি বিবেকানন্দাগী চিকাগো এদ্রেসকী ১২৫ শুবা এনিভর্সরি অমসুং পন্দিত দীনদয়াল উপাধ্যাগী সেন্তিনরি সেলেব্রেসনগী থৌরম পাংথোক্কনি । স্বামি বিবেকানন্দনা য়ুব শক্তিগী পৱারবু চেৎনা থাজখি । নেসন বিলদিংগী লমদা নহাশিংগী পাক চাওরবা মফম অমা মহাক্না উবা ঙমখি । স্বামি বিবেকানন্দাগী ৱাখল্লোন অদুদা থাজবা থম্দুনা, ঐখোয়গী নহাশিংগী মংলান অমসুং এস্পিরেসন অদু মংফাওহন্নবগী মায়কৈদা ঐখোয়না চোকথবা লৈতনা হোৎনরি ।
প্রধান মন্ত্রীনা বিহারদা ফেক্তরীগী বোইলর পোকখায়বনা মরম ওইদুনা লৈখিদবশিংগী মফমদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা বিহারগী মুজফ্ফরপুরদা ফেক্তরীগী বোইলর পোকখায়বনা মরম ওইদুনা লৈখিদবশিংগী মফমদা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “বিহারগী মুজফ্ফরপুরগী ফেক্তরী অমদা থোকখিবা খুদোংথিবা থৌদোক অদু অদুক্কী মতিক নুংঙাইতবা অমনি। ঐহাক্না লৈখিদ্রবশিংগী ইমুং মনুংগী অৱাবদী শরুক য়াজরি। লোয়ননা শোক্লবশিং অথুবা মতমদা ফগৎলকপা ওইরসনু হায়না থৌনিজরি।” প্রধান মন্ত্রীনা বিহারগী মুজফ্ফরপুরদা ফেক্তরী অমদা বোইলর পোকখায়বগী ভিক্তিমশিংগীদমক প্রাইম মিনিস্তর্স নেস্নেল রিলিফ ফন্দ (পি.এম.এন.আর.এফ.)দগী এক্স-গ্রেসিয়া অমসু অয়াবা পীখ্রে। প্রধান মন্ত্রীগী ওফিসতগী ত্বীৎ তৌরকখি; “প্রধান মন্ত্রীনা মুজফ্ফরপুরগী ফেক্তরী অমদা থোকখিবা খুদোংথিবা থৌদোক অদুনা মরম ওইরগা লৈখিদ্রবশিং অদুগী নক্নবা মীওইশিংগীদমক (পি.এম.এন.আর.এফ.)দগী লুপা লাখ ২ অনিগী এক্স-গ্রেসিয়া অমা অয়াবা পীখ্রে। শোক্লবা অমমমদা লুপা ৫০,০০০ পীরগনি।”
মন্ত্রীমন্দলনা ভারত অমসুং কোরিয়া রিপব্লিক্কী মরক্তা পুন্না পোস্তেজ স্তাম্প ইশু তৌবগী য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কোরিয়া রিপব্লিক্কী মরক্তা ২০১৯গী ফেব্রুৱরী থাদা খুৎয়েক পীনখিবা য়ানা ৱারোলদা অয়াবা পীখ্রে। ভারত সরকারগী দিপার্তমেন্ত ওফ পোস্ত, মিনিস্ত্রী ওফ কমুনিকেসন্স অমসুং কোরিয়া রিপব্লিক সরকারগী মিনিস্ত্রী ওফ সাইন্স অমসুং আই.সি.তি. (কোরিয়া পোস্ত)না “ক্বিন হর ৱাং-ওক ওফ কোরিয়া”গী হিরমদা পুন্না পোস্তেজ স্তাম্প ইশু তৌবা নকল অনিমক্না য়ান্নখি। অপুনবা স্তাম্প অসি নাকল অনিমক্না য়ানখিবগী মতুং ইন্না ২০১৯গী লোইশিল্লকপদা রিলিজ তৌরগনি।
প্রধান মন্ত্রীনা দেহরাদুনগী মহৈরোয় অনুরাগ রমোলানা চহি য়াম্না নৌনা নেস্নেল ইন্তরেস্তকী ওইবা সমস্যাশিং অসি খঙবা ঙম্বদা অপেনবা পোক্লদুনা মহৈরোয় অসিদা চিথী ইখ্রে

প্রধান মন্ত্রী নরেন্দ্র মোদীনা তোয়না দাইলোগশিং তৌদুনা লৈবাক অসিগী নহা ওইরিবা মীরোল, মরু ওইনা মহৈরোয়শিংগী থৌনা হাপ্লি। ‘মন কী বাত’, পরিক্ষা পে চর্চা’, নত্ত্রগা পর্সনেল দাইলোগশিং ওইরবসু প্রধান মন্ত্রী মোদীনা মখোয়গী অপাম্বশিং অমসুং খঙনীংবশিং অদু তোঙান-তোঙানবা মীদিয়মগী খুত্থাংদা খঙবীদুনা নহারোলশিংদা মতম চুপ্পদা পুক্নিং থৌগৎলি। মসিগী শরুক অমা ওইনা প্রধান মন্ত্রীনা দেহরাদুনগী ক্লাস ১১ তম্লিবা অনুরাগ রমোলাগী চিথীগী পাউখুম পীরদুনা মহাক্কী আর্ত অমসুং আইদিয়া অদুবু অমুক হন্না থাগৎখ্রে। অনুরাগকী ৱাখল্লোন অদুদা অপেনবা পোক্লদুনা প্রধান মন্ত্রীনা চিথী অমা ইখি, “অদোমগী চীথিদা ইরিবা ৱাহৈশিংদা অমসুং ‘ভারতকী নীংতম্বা ফংখিবগী অমৃত মহোৎসবকী’ অয়েকপা লাইগীদমক খনখিবা থিম অদুদা অদোমগী আইদিওলোজিদা মপুং ফাবা অদু মমি তাখি। এদোলেসেন্সতগী হৌনা নেস্নেল ইন্তরেস্তকী ওইবা সমস্যাশিং খঙবা ঙম্বা অমসুং থৌদাং লৈবা প্রজা অমা ওইনা লৈবাক অসিগী চাউখৎ-থৌরাংদা অদোমগী থৌদাং মশক খঙবা অসিদা ঐহাক্না নুংঙাইবা ফাওই।” মীপাল তাংদবা ভারত অমা ওইহন্নবা লৈবাক অসিগী প্রজা পুম্নমক্না শরুক তম্লিবা অসিবু থাগৎপা ফোঙদোক্লদুনা প্রধান মন্ত্রীনা মখা তানা ইখি: “হন্দক্কী নীংতম্বগী অমৃত কাল অসিদা লৈবাক অসিনা অপুনবগী পাঙ্গলগী শক্তি অমসুং ‘সবকা প্রয়াস’কী মন্ত্রগা লোয়ননা মাংদা চংশিল্লি। তুংদা লাক্কদৌরিবা চহিশিংদা মপাঙ্গল কনবা অমসুং চাউখৎপা ভারত অমা শেমগৎপদা ঐখোয়গী নহা ওইরিবা মীরোলগী থৌরাং য়াম্না মরু ওইগদৌরি।” অনুরাগরা মহাক্কী তুংগী পুন্সিদা মাইপাক্নবা য়াইফ-পাউজেল পীবগা লোয়ননা প্রধান মন্ত্রী মোদীনা মহাক্না মতিক চানা মাইপাকপা ফংবগা লোয়ননা ক্রিএতিবিতী লৈনা মহাক্কী পুন্সিদা মাংদা মখা তানা চংশিনখিগনি হায়না থাজবা থমখি। অয়েকপা লাই অসি অনুরাগপু ইথিল পীনবা নরেন্দ্র মোদী এপ অমসুং narendramodi.in ৱেবসাইৎ অসিদসু অপলোদ তৌখি। অনুরাগনা মমাংদা প্রধান মন্ত্রীদা নেস্নেল ইন্তরেস্তকা মরী লৈনবা হীরমশিংদা মহাক্কী ওইবা ৱাখল্লোনশিং অদুবু থাগৎপা ফোঙদোক্লদুনা চিথী অমা ইখি হায়বা নীংশিংবা য়াই। অনুরাগনা মহাক্কী চিথীদা প্রধান মন্ত্রীগী অৱাবা তারবা মতমদা খাংবা কনবা, হোৎনবা কনবগা অমসুং পুকচেল শেংবগা লোয়ননা মহাক্কী পান্দমশিং ফংনবা মাংলোমদা চংশিনবা অমসুং পুম্নমকপু মহাক্কা লোয়ননা চৎমিন্ননবগী ইথীল অদু লৌখি হায়না মহাক্কী চিথীদা ইখি। খংজিনগদবা: অনুরাগ রামোলাদা আর্ত অমসুং কলচরগী ২০২১গী প্রাইম মিনিস্তর’স নেস্নেল চিলদ্রেন’স এৱার্দ পীখি।
প্রধান মন্ত্রীনা ভিদিও ব্রিজকী থোংদা লৈবাক্কী তোঙান তোঙানবা মফমশিংগী রুরেল ইলেক্ত্রিফিকেসন অমসুং সৌভাগ্য স্কিমশিংগী কান্নবা ফংলবা মীওইশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ২০১৪দগী মৈ ফংহল্লবা লৈবাক্কী তোঙান তোঙানবা খুঙ্গংশিংগী মীয়ামগা ৱারী শানখ্রে। ভিদিও ব্রিজকী থোংদা ৱারী শানখিবা অদুদা প্রধান মন্ত্রী সহজ বিজলী হর ঘর য়োজনা-সৌভাগ্য স্কিমগী কান্নবা ফংলবশিংনা শরুক য়াখি। মসিনা সরকারগী স্কিমশিংগী তোঙান তোঙানবা কান্নবা ফংলবা মীওইশিংগা ভিদিওগী থোংদা প্রধান মন্ত্রীগা লোইননা ৱারী শানবগী তরাশুবা পরিংনি। হন্দক্তা মৈ ফংহনখিবা খুঙ্গং ১৮০০০গী মীওইশিংগা ৱারী শানবা অদুদা নুংঙাইবা ফোংদোক্লদুনা প্রধান মন্ত্রীনা হায়খি মদুদি অমম্বা মশক খঙদবা মীওইশিং অদুনা মৈঙালগী আর্থ খঙবা হৌনদে। অমম্বা মরক্তা পুন্সি লেনখিদবা মখোয়শিং অদুনা মঙালগী মগুন করিনো খঙদে। ৱারী শানখিবা অদুদা প্রধান মন্ত্রীনা হায়খি মদুদি এন.দি.এ. সরকার লাকপদগী খুঙ্গং লিশিং কয়াদা মৈ ফংহনখ্রে। মমাংগী সরকারনা লান্না ৱাশকলম্বা অদুগা মান্নদনা হৌজিক লৈরিবা সরকার অসিনা খুঙ্গং খুদিংমক্তা মৈ ফংহনবগী থবক চত্থরে হায়না মহাক্না মখা তাখি। সরকার অসিনা মৈ ফংহনবা মীৎয়েং থম্বা খক্তা নত্তনা লৈবাক পুম্বদা দিস্ত্রিব্যুসন সিস্তেমশিং রিফোর্ম তৌবদসু মীৎয়েং থম্লি হায়না প্রধান মন্ত্রীনা মখা তাখি। নীং তম্লবা মতুং চহি ৭০ ফাওবদা মৈ ফংলমদবা খুঙ্গংশিং অদু হৌখিবা চহি মরি অসিদা মৈ ফংহনখ্রে। ২০১৮গী এপ্রিল ২৮দা নোর্থ ইস্ত সেক্তরদা লৈবা মণিপুরগী লৈশং খুঙ্গংদা ইকোন কোনবা ওইনা মৈ ফংহনখি। খুঙ্গং ১৮০০০ অসি অয়াম্বনা মনুং হুঞ্জিনবা মফমশিং, চিংগী লমদমশিং অমদি কনেক্তিবিতী ফত্তবনা মরম ওইদুনা মৈ ফংহনবদা অৱাবা ওইখি হায়না প্রধান মন্ত্রীনা হায়খি। খুদোংচাদবা কয়া লৈদুনসু মীয়ামগী কত্থোক্লবা তীম অমনা কন্না হোৎনদুনা খুঙ্গং খুদিংদা মৈ ফংহনবগী মংলান অদু ফংবা ঙমখি হায়না মহাক্না মখা তাখি। প্রধান মন্ত্রীনা হায়খি মদুদি প্রধান মন্ত্রী সহজ বিজলী হর ঘর য়োজনা অসি লৈবাক অসিদা লৈরিবা য়ুমথোং খুদিংদা মৈ ফংহন্নবগী পান্দমগা লোয়ননা হৌদোকখিবনি। য়োজনা অসিগী থোংদা হৌজিক ফাওবদা ইমুং লাখ ৮৬ হেনবদা মৈ ফংহনখ্রে। য়োজনা অসি হৌজিক মখা তানা চত্থরি অমদি চাউরাক্না ইমুং কোতি মরিদা মৈ ফংহনগনি। প্রধান মন্ত্রীগা লোইননা ৱারী শানখিবা অদুদা অথাপ্পা খুঙ্গংশিংদা লৈরিবা কান্নবা ফংলবা মীওইশিংনা ইলেক্ত্রিসিতীনা মতম পুম্নমক্কী ওইনা মখোয়গী পুন্সিদা অহোংবা পুরক্লিবা অদু শন্দোক্না তাকখি। নুমীৎ তাখিদ্রিঙৈদা থবক লোইশিনবদগী হৌরগা অঙাংশিংবু কেরোসিনগী থাওমৈশিংদা লাইরিক পানবা তকশিনবদা মৈ ফংহনবা অসিনা হিংবদা য়াম্না লায়থোকহল্লে। কান্নবা ফংলবা মীয়াম্নসু প্রধান মন্ত্রীবু মখোয়গী ইমুংশিংদা মঙাল পুরকপগীদমক থাগৎপা ফোংদোকখি।
উত্তরখান্দগী হারসিলদা জৱানশিংগা লোয়ননা প্রধান মন্ত্রীনা দিৱালী পাংথোকখ্রে

ঙসি প্রধান মন্ত্রী নরেন্দ্র মোদীনা উত্তরখান্দগী হারসিলদা ভারতকী লান্মী অমসুং আই তি বি পিগী জৱানশিংগা লোয়ননা দিৱালী পাংথোকখ্রে। থৌরম অদুদা জৱানশিংবু তরাম্না ওক্লদুনা প্রধান মন্ত্রীনা হায়খি, মখোয়গী কৎথোকপা মথৌ অদুনা উন্না কুপ্পা অৱাংবা মফমশিংদা থবক তৌদুনা লৈবাক্কী পাঙ্গল কনখৎপা ঙম্লিবনি অমসুং তুংগী ফিবম ফগৎহল্লিবনি অমসুং মসি ভারত মচা ক্রোর ১২৫গী মঙলান্নি। মহাক্না হায়খি, দিৱালী অসি মৈগী কুম্মৈনি; মসিনা অফবগী মঙাল শন্দোকই অমসুং অকিবা মাংহনখি। জৱানশিংগী থকসি-খাসি অমসুং কৎথোকপা অসিনা মীয়ামদা ঙাকশেনগী অমসুং অকিবা লৈতবা ৱাখল ফাউহল্লি। মহাক্না গুজরাতকী মুখ্য মন্ত্রী ওইরিঙৈ মতমদগী হৌনা দিৱালীদা মহাক্না লান্মীশিংগী মনাক্তা চৎখিবা অদু প্রধান মন্ত্রীনা নিংশিংখি। চহি খরগী মমাংদা মহাক্না কৈলাস মানসরোবর য়াত্রাদা শরুক য়াবদা আই তি বি পিগী জৱানশিংগা ৱারী শানরকখিবা অদু মহাক্না পনখি। প্রধান মন্ত্রীনা হায়খি, ঙাকশেনগী লমদা ভারত ফিবম য়াম্না ফগৎলে। ও আর ও পি য়াওনা এক্স-সর্বিসমেনশিংগী য়াইফনবা পায়খৎলিবা থবকশিংগী মতাংদা মহাক্না পনখি। প্রধান মন্ত্রীনা হায়খি, য়ু এন পিসকিপ্পিংগী থবকশিংদা ভারতকী লান্মী অসি মালেমগী ওইনা পাম্নরে অমসুং থাগৎনরে। প্রধান মন্ত্রীনা জৱানশিংদা অথুম-অহাওশিং য়েন্থোকখি। দিৱালীদা প্রধান মন্ত্রীদা য়াইফ-পাউজেল পীনবা লাকপা অনকপা মফম অদুগী মীওইশিংগা মহাক্কা ৱারী শানখি।
প্রধান মন্ত্রীনা হয়েং নারী শক্তিগী মনা ফংলবীশিংগা উনদুনা ৱারী শানগনি

প্রধান মন্ত্রী শ্রী নরেন্দ্র মোদীনা হয়েং নই দিল্লীগী লোক কল্যান মার্গতা নারী শক্তিগী মনা ফংলবীশিংগা উনদুনা ৱারী শানগনি। মালেমগী নুপীশিংগী নুমিৎকী থৌরমদা হয়েং প্রধান মন্ত্রীগী ত্বিতর একাউন্ত ৱুমেন এচিবরশিংনা হেন্দল তৌরগনি। #SheInspiresUs. রাস্ত্রপতিনা হয়েং অয়ুক রাস্ত্রপতি ভবনদা পাংথোকপা থৌরম অমদা নারী শক্তি পুরস্কার য়েন্থোক্কনি। সরকারনা চহী খুদিংগী অখন্ননা শোত্থরবা নুপীশিংগী ৱুমেন এম্পাৱরমেন্তকী লমদা থোইদাক হেন্দোকপা থবক তৌরিবা মীওইশিং, কাংলুপশিং, ইন্সতিত্যুসনশিংবু চহী খুদিংগী নেস্নেল এৱার্দ অসি পীরি।
সেপ্তেম্বর ২২দা প্রধান মন্ত্রী উরিশা অমসুং ছত্তিসগরদা  চৎকনি

২০১৮, সেপ্তেম্বর ২২দা প্রধান মন্ত্রী নরেন্দ্র মোদী, উরিশা অমসুং ছত্তিসগরদা চৎকনি। উরিশাগী তালচরদা, মহাক্না তালচর ফর্তিলাইজর প্লান্ত নৌনা থবক হৌবগী প্লেগ অমা মাইখুম হাংদোক্কনি। মসি ভারত্তা অহানবা কোয়লাদগী গ্যাস পুথোক্তুনা হার পুথোকপা ফর্তিলাইজর য়ুনিতনি। মসিগী ফর্তিলাইজরগী মথক্তা, প্লান্ত অসিনা নেচরেল গ্যাস পুথোক্তুনা লৈবাক অসিগী দরকার ওইবা ইনর্জী ফংহনবদা মতেং পাংগনি। প্রধান মন্ত্রীনা ঝারসুগুরাদা চৎকনি, মফম অদুদা মহাক্না ঝারসুগুরা এয়রপোর্ত হাংদোক্কনি। মসিনা নোংচুপ থংবা উরিশা অসি ভারতকী এভিয়েসনগী মেপ্তা য়াওরগনি অমসুং উরান স্কিমগী মখাদা কান্নবা ফংলগনি। প্রধান মন্ত্রীনা গরজানবাহাল কোলয়া মাইন মীয়ামদা কৎথোক্কনি অমসুং ঝারসুগুরা-বারাপালি-সারদেগা রেল লিঙ্ক লৈবাক্কী মীয়ামদা কৎথোক্কনি। মহাক্না দুলানগা কোয়লা খনিদগী কোয়লা পেকপা হৌবা অমসুং পুবগী থবক হৌদোকপা ওইনা প্লেগ অমা মাইখুম হাংদোক্কনি। প্রধান মন্ত্রীনা ছত্তিসগরগী জঞ্জগিরচম্পাদা চৎকনি। মহাক্না মফম অদুদা মহৌশাগী হেন্দলুম অমসুং লৌউ-শিংউগী একজিবিসন অমা য়েংগনি। মহাক্না নেসনেল হায়ৱে প্রোজেকশিং অমসুং পেন্দ্র-অনুপুরগী অহুমসুবা রেলৱেল লাইনগী উরেপ-উয়ুং তমগনি। মহাক্না মীয়ামদা ৱা ঙাংগনি।